****

# ΕΛΛΗΝΙΚΗ ΔΗΜΟΚΡΑΤΙΑ Μοσχάτο 14/2/2022

ΝΟΜΟΣ ΑΤΤΙΚΗΣ

ΔΗΜΟΣ ΜΟΣΧΑΤΟΥ-ΤΑΥΡΟΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

& ΑΝΑΠΤΥΞΗΣ

Τμήμα Εσόδων, Περιουσίας,

Έκδοσης και Ρύθμισης Αδειών Προς Επιχειρηματικών Δραστηριοτήτων Τον Πρόεδρο και τα μέλη του Δημοτικού Συμβουλίου

**ΘΕΜΑ: «Λήψη απόφασης για την συγκρότηση Επιτροπών από υπαλλήλους του Δήμου για την εκτέλεση σφράγισης - αποσφράγισης Καταστημάτων Υγειονομικού Ενδιαφέροντος και άλλων επιχειρήσεων, στις Δημοτικές Κοινότητες Μοσχάτου – Ταύρου».**

Κύριε Πρόεδρε,

   Έχοντας υπόψη:

1. Τις διατάξεις του Π.Δ 180/79 (ΦΕΚ46Α΄/79) «Περί των όρων λειτουργίας καταστημάτων πώλησης οινοπνευματωδών ποτών και κέντρων διασκέδασης», όπως τροποποιήθηκε και ισχύει σήμερα.
2. Τις διατάξεις του άρθρου 80 παρ. 7 του Ν. 3463/2006 (ΦΕΚ 114Α’/8-6-2006) «Κύρωση Κώδικα Δήμων και Κοινοτήτων», όπου Αρμόδιο όργανο για τη σφράγιση και την εκτέλεση των διοικητικών πράξεων, όλων των καταστημάτων και επιχειρήσεων δικαιοδοσίας του οικείου Δήμου ή Κοινότητας, είναι η Δημοτική Αστυνομία ή το όργανο, που ορίζεται για το σκοπό αυτόν από το οικείο Δημοτικό ή Κοινοτικό Συμβούλιο και αποτελείται από υπαλλήλους ή και αιρετούς στην περίπτωση που δεν έχει συσταθεί Δημοτική Αστυνομία.
3. Το αρμόδιο όργανο, κατά την εκτέλεση των ανωτέρω πράξεων, δύναται, όπου κρίνει αναγκαίο, να ζητά τη συνδρομή της Ελληνικής Αστυνομίας, η οποία υποχρεούται να την παρέχει, σύμφωνα με τις ισχύουσες διατάξεις.
4. Τις διατάξεις του N. 3852/10 (ΦΕΚ 87 Α/7-6-2010) : Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτη.

Παρακαλούμε για τη λήψηαπόφασης για τη συγκρότηση Επιτροπών από υπαλλήλους του Δήμου για την εκτέλεση σφράγισης - αποσφράγισης Καταστημάτων Υγειονομικού Ενδιαφέροντος και άλλων επιχειρήσεων, στις Δημοτικές Κοινότητες Μοσχάτου – Ταύρου.

Η παρούσα να ισχύει μέχρι την ανάκλησή της.

Η ΠΡΟΪΣΤΑΜΕΝΗ                Ο ΔΙΕΥΘΥΝΤΗΣ ΟΙΚΟΝΟΜΙΚΩΝ           Ο ΑΝΤΙΔΗΜΑΡΧΟΣ

ΤΟΥ ΤΜΗΜΑΤΟΣ ΥΠΗΡΕΣΙΩΝ ΟΙΚΟΝΟΜΙΚΩΝ

ΕΛΠΙΔΑ ΤΡΙΑΝΤΑΦΥΛΛΑΚΗ ΑΝΤΩΝΙΟΣ ΚΟΥΒΑΡΗΣ ΒΑΣΙΛΕΙΟΣ ΓΡΟΥΜΠΑΣ